เพื่อไทย ตอก บิ๊กตู่ ด้วย เวิลด์แบงก์ ชี้ ยิ่งอยู่นานคนจนยิ่งเพิ่ม 
อนุสรณ์ โฆษกเพื่อไทย ตอก ด้วยรายงาน เวิลด์แบงก์ ชี้ชัด พล.อ.ประยุทธ์ ยิ่งอยู่นาน คนจนในไทยยิ่งเพิ่มขึ้น อย่าท่องแต่คาถา งบฯ ล่าช้า โควิด-19 จี้ ลาออกวันที่ 6 มี.ค. นายอนุสรณ์ เอี่ยมสะอาด โฆษกพรรคเพื่อไทย กล่าวถึงกรณี ธนาคารโลก (เวิลด์แบงก์) เผยแพร่รายงานว่าด้วยความเหลื่อมล้ำในประเทศไทย ระบุ ประเทศไทย มีอัตราความยากจนเพิ่มขึ้นถึง 9.8 เปอร์เซ็นต์ ว่า รายงานนี้ออกมาในทิศทางเดียวกับหลายรายงานก่อนหน้านี้ของธนาคารโลก และองค์กรที่น่าเชื่อถือต่างๆ สวนทางกับคำประกาศของนายสมคิด จาตุศรีพิทักษ์ รองนายกรัฐมนตรี ที่ประกาศว่าภายในปี 2561 คนจนจะหมดไปจากประเทศ แต่ล่วงเลยมาถึงปี 2563 คนจนนอกจากจะไม่หมดไปแล้ว กลับเพิ่มขึ้นอย่างต่อเนื่อง คำแก้ตัวของรัฐบาล ท่องคาถาแต่เพียงว่า งบประมาณล่าช้า และมีการแพร่ระบาดของเชื้อไวรัสโควิด-19 ไม่แปลกใจที่จำนวนผู้ถือบัตรคนจนเพิ่มขึ้นตลอด บรรดาพรรคร่วมรัฐบาลที่ช่วยกันพายเรือให้พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมในฐานะหัวหน้าทีมเศรษฐกิจนั่ง จะพายกันต่ออีกนานแค่ไหน การปรับครม.ไม่ช่วยอะไร คนไทยไม่หายจน คนได้ประโยชน์สูงสุด คือ ตัว พล.อ.ประยุทธ์ เอง ที่จะเอื้อประโยชน์ต่อการสืบทอดอำนาจของตัวเองออกไปให้นานที่สุด ประเทศไทยในขณะนี้ ถือว่าตกอยู่ในมหาวิกฤติ คือ วิกฤติเศรษฐกิจ วิกฤติการเมือง และวิกฤติกฎหมาย #ผนงรจตกม ผู้นำโง่เราจะตายกันหมด คนไทยทั้งประเทศจะยอมจำนน เดินตามพล.อ.ประยุทธ์ กันต่อไปอีกนานแค่ไหนพล.อ.ประยุทธ์ ใช้งบไปมหาศาล แต่ผ่านไป 6 ปี คนไทยนอกจากจะไม่หายจน กลับจนเพิ่มขึ้น พล.อ.ประยุทธ์ ต้องรับผิดชอบโดยการลาออก นายอนุสรณ์ กล่าว
อนุสรณ์ โฆษกเพื่อไทย ตอก ด้วยรายงาน เวิลด์แบงก์ ชี้ชัด พล.อ.ประยุทธ์ ยิ่งอยู่นาน คนจนในไทยยิ่งเพิ่มขึ้น อย่าท่องแต่คาถา งบฯ ล่าช้า โควิด-19 จี้ ลาออก 
ไวรัสโคโรน่า,ไวรัสอู่ฮั่น,เพื่อไทย,อนุสรณ์ เอี่ยมสะอาด,ประยุทธ์ จันทร์โอชา,ลาออก,เวิลด์แบงก์,ข่าวทั่วไป